b'\n_START_ARTICLE_\nFrederik August af Anhalt-Dessau\n_START_SECTION_\nBiografi\n_START_PARAGRAPH_\nPrins Frederik August blev f\xc3\xb8dt den 23. september 1799 i Dessau i Anhalt som det sjette barn og fjerde s\xc3\xb8n af arveprins Frederik af Anhalt-Dessau i hans \xc3\xa6gteskab med landgrevinde Amalie af Hessen-Homburg. Hans far var det eneste overlevende barn af fyrst Leopold 3. af Anhalt-Dessau og var arving til det lille fyrstend\xc3\xb8mme (og fra 1807 hertugd\xc3\xb8mme) Anhalt-Dessau i det centrale Tyskland._NEWLINE_Prins Frederik August giftede sig den 11. september 1832 p\xc3\xa5 Rumpenheimer Schloss i Offenbach n\xc3\xa6r Frankfurt am Main med prinsesse Marie af Hessen-Kassel, datter af landgreve Vilhelm af Hessen-Kassel og prinsesse Charlotte af Danmark. I \xc3\xa6gteskabet blev der f\xc3\xb8dt tre d\xc3\xb8tre._NEWLINE_Prins Frederik August d\xc3\xb8de som 65-\xc3\xa5rig den 4. december 1864 i Dessau. Han blev begravet i Dessau Schlo\xc3\x9fkirche i Dessau.'